b'\n_START_ARTICLE_\nJulius Pagojus\n_START_SECTION_\nBiografija\n_START_PARAGRAPH_\n2006 m. baig\xc4\x97 Klaip\xc4\x97dos Vytauto Did\xc5\xbeiojo gimnazij\xc4\x85. 2011 m. baig\xc4\x97 Vilniaus universiteto Teis\xc4\x97s fakultet\xc4\x85, \xc4\xafgijo teis\xc4\x97s magistro laipsn\xc4\xaf. 2012 m. baig\xc4\x97 Vilniaus universiteto Ekonomikos fakultet\xc4\x85, \xc4\xafgijo ekonomikos bakalauro laipsn\xc4\xaf. _NEWLINE_2012-2014 m. dirbo teisingumo ministro patar\xc4\x97ju, nuo 2014 m. LR teisingumo viceministras, jauniausias viceministras nepriklausomos Lietuvos istorijoje. 2016 m. Valstybin\xc4\x97s vartotoj\xc5\xb3 teisi\xc5\xb3 apsaugos tarnybos direktorius._NEWLINE_Lietuvos socialdemokrat\xc5\xb3 partijos tarybos narys. Anks\xc4\x8diau vadovavo Klaip\xc4\x97dos jaunimo organizacij\xc5\xb3 asociacijai \xe2\x80\x9eApskritasis stalas\xe2\x80\x9c, Vilniaus jaunimo organizacij\xc5\xb3 s\xc4\x85jungai \xe2\x80\x9eApskritasis stalas\xe2\x80\x9c, Vilniaus jaunimo reikal\xc5\xb3 tarybai. Buvo Lietuvos jaunimo organizacij\xc5\xb3 tarybos kontrol\xc4\x97s komisijos pirmininkas, valdybos narys, Jaunimo tarptautinio bendradarbiavimo agent\xc5\xabros valdybos narys, Lietuvos socialdemokratinio jaunimo s\xc4\x85jungos biuro vadovas._NEWLINE_Nuo 2018 m. u\xc5\xbesiima lobistine veikla. Yra \xc4\xafmon\xc4\x97s \xe2\x80\x9eMB Conversio\xe2\x80\x9c vadovas.\n_START_SECTION_\nKritika\n_START_PARAGRAPH_\nJ. Pagojus administracine atsakomybe baustas 4 kartus: 2011 m. u\xc5\xbe tai, kad vairuodamas kalb\xc4\x97jo mobiliuoju telefonu; 2013 m. u\xc5\xbe leistino va\xc5\xbeiavimo grei\xc4\x8dio vir\xc5\xa1ijim\xc4\x85 beveik 40 km/h; 2014 m. u\xc5\xbe leistino va\xc5\xbeiavimo grei\xc4\x8dio vir\xc5\xa1ijim\xc4\x85 beveik 30 km/h; 2015 m. vairavo neblaivus ir metams neteko vairavimo teisi\xc5\xb3. \xc5\xa0is faktas nebuvo vie\xc5\xa1inamas iki J. Pagojaus kandidatavimo \xc4\xaf teisingumo ministrus 2016 m. lapkri\xc4\x8dio m\xc4\x97n.  2016 m. lapkri\xc4\x8dio 29 d. prezident\xc4\x97s Dalios Grybauskait\xc4\x97s dekretu paskirtas Sauliaus Skvernelio Vyriausyb\xc4\x97s teisingumo ministru.'